Twenty One Pilots

**Twenty One Pilots** (ხშირად გამოსახული როგორც TWENTY ØNE PILØTS, ან შემოკლებული როგორც TØP) — ამერიკული მუსიკალური დუეტი, ჩამოყალიბდა ტაილერ ჯოზეფის ინიციატივით 2009 წელს, კოლუმბუსში (ოჰაიო), ნიკ ტომასთან და კრის სალისთან ერთად, რომლებმაც 2011 წელს ჯგუფი საბოლოოდ დატოვეს. ამჟამად ჯგუფი შედგება ორი წევრისაგან - ვოკალისტი ტაილერ ჯოზეფი და დრამერი - ჯოშ დანი.

ჯგუფმა საკუთარი სახსრებით ორი ალბომი - *Twenty One Pilots* 2009 წელს და *Regional at Best* 2011 წელს გამოუშვა, სანამ ლეიბლ Fueled By Ramen-თან კონტრაქტს გააფორმებდნენ 2012 წელს. მათი ლეიბლის სადებიუტო ალბომი *Vessel* გამოვიდა 2013 წელს. დუეტს წარმოუდგენელი წარმატება მოუტანა რიგით მეოთხე ალბომმა - *Blurryface* (2015), წარმოდგენილი სიმღერებით როგორებიცაა „Stressed Out“ და „Ride“.

## ისტორია 
#### 2009-11 ჯგუფის ფორმირება და *Twenty One Pilots* 
2009 წელს კოლეჯის მეგობრებმა ტაილერ ჯოზეფმა, ნიკ ტომასმა და კრის სალიმ ჩამოაყალიბეს ჯგუფი კოლუმბუსსში (ოჰაიო). 2009 წლის 29 დეკემბერს კი წამოიწყეს ტური ოჰაიოს ფარგლებში. 2010 წელს ჯგუფმა ორი სიმღერა გამოუშვა, მათი SoundCloud-ის გვერდზე წარმოდგენილი სიმღერები იყო ანდრეა ბოჩელისა და სარა ბრაიტმანის „Time to Say Goodbye“ და კრისტინა პერის „Jar of Hearts“.

სალიმ 2011 წელის 8 მაისს, ხოლო ტომასმა კი დაახლოებით ერთი თვის შემდეგ, 3 ივნისს დატოვა ჯგუფი, გამოსამშვიდობებელი წერილებით ბენდის ოფიციალურ Facebook გვერდზე. ტაილერ ჯოზეფმა მოიწვია დრამერი - ჯოშ დანი, House Of Heroes- ყოფილი წევრი.

### 2011–12: Regional at Best და Fueled by Ramen 
მათი მეორე ალბომი Regional at Best 2011 წლის 8 ივლისს გამოვიდა. 2011 წლის ნოემბერში წარდგნენ კოლუმბუსის მთავარ სცენაზე, სადაც მიიპყრეს რამდენიმე ლეიბლის ყურადღება. მიუხედავად იმისა, რომ არა ერთი ლეიბლი იბრძოდა ჯგუფის ხელში ჩასაგდებად, გადაწყვიტეს რომ კონტრაქტი Fueled By Ramen-თან გაეფორმებინათ. იმავე წელს ჯგუფმა ფანებს უსასყიდლოდ აჩუქა სიმღერები „House of Gold“ და „Two“.

### 2012–14: *Vessel* და Quiet Is Violent მსოფლიო ტური 
მინი|Quiet Is Violent მსოფლიო ტური
რიგით მესამე ალბომი Vessel 2013 წლის 8 იანვარს გამოვიდა და 21-ე ადგილი დაიკავა Billboard 200-ის ჩარტებში. სიმღერამ „Holding On To You“  ბილბორდის ალტერნატიულ ჩარტებში 11 ადგილი დაიკავა, დამატებით, სიმღერებმა „Guns For Hands“ და „Lovely“  21-ე და 27-ე ადგილები დაიკავეს Japan Hot 100-ის ჩარტებში.

2012 წლის 12 ნოემბერს, „Holding On To You-ს“ ოფიციალური ვიდეო აიტვირთა YouTube-ზე, ასევე 2013-ში თანმიმდევრულად აიტვირთა მუსიკალური ვიდეოები სიმღერებისთვის „Guns For Hands“ და „Car Radio“ 7 იანვარსა და 19 აპრილს.
მარცხნივ|მინი|114x114პქ|Twenty One Pilots ლოგო
2014 წელს ჯგუფი რამდენიმე ფესტივალზე წარდგა, როგორებიცაა: Lollapalooza, Bonnaroo, Boston Calling, და Firefly. შედეგად, მიიღეს მიწვევები სხვადასხვა ქალაქებიდან, რომლებიც გააერთიანეს Quiet Is Violent ტურში, რომელიც დაიწყო 2014 წლის სექტემბერში და იმავე წელს დასრულდა.

### 2015–დღემდე: *Blurryface* და Emotional Roadshow მსოფლიო ტური 
მინი|ტაილერ ჯოზეფი
2015 წლის 16 მარტს, ჯგუფის წევრებმა გამოაცხადეს რომ რიგით მეოთხე ალბომი Blurryface 19 მაისს გამოვიდოდა. მათ ასევე გამოუშვეს ალბომის პირველი სინგლი, „Fairly Local“. ალბომის მეორე სიმღერა და ოფიციალური ვიდეო „Tear in My Heart“ გამოვიდა 2015 წლის 5 აპრილს. 28 აპრილს სიმღერა „Stressed Out“ კლიპთან ერთად გამოვიდა. „Stressed Out“ მიაღწია მეორე ადგილს Billboard Hot 100-ის ჩარტებში, და დაიკავა პირველი ადგილი ალტერნატიული სიმღერებისა და როკ სიმღერების ჩარტებში. Blurryface ორი დღით ადრე, 2015 წლის 17 მაისს გამოვიდა და გაიყიდა 134 000 ასლი პირველ კვირაში, შეერთებულ შტატებში და გახდა ბენდის ნომერ პირველი ალბომი Billboard 200-ის ჩარტებში. 2016 წლის 22 მაისს Blurryface-მ  გაიმარჯვა ნომინაციაში „საუკეთესო როკ ალბომი“ ბილბორდის მუსიკალურ დაჯილდოებაზე და ასევე ნომინაციაში „საუკეთესო როკ შემსრულებელი“. Blurryface-ს მსოფლიო ტური 2015 წლის 11 მაისს, შოტლანდიაში დაიწყო. ტურის ფარგლებში კონცერტები ჩატარდა ამერიკის შეერთებულ შტატებში, ავსტრალიაში, სამხრეთ-აღმოსავლეთ აზიაში, იაპონიასა და ევროპაში.
მარცხნივ|მინი|Emotional Roadshow მსოფლიო ტური
Emotional Roadshow მსოფლიო ტური 2016 წლის 31 მაისს დაიწყო, რომელმაც მოიცვა ამერიკის შეერთებული შტატები, კანადა, მექსიკა, ევროპა და ავსტრალია.

2016 წლის 16 ივნისს, ბენდმა გამოუშვა სიმღერა „Heathens“, როგორც პირველი სიმღერა ფილმ „თვითმკვლელთა რაზმის“ საუნდტრეკი.

Twenty One Pilots გახდა მესამე შემსრულებელი, რომლის ორი სიმღერა ერთდროულად მოხვდა Billboard Hot 100-ის საუკეთესო ხუთეულში (პირველი - ორი შემსრულებელი - The Beatles და ელვის პრესლი).ref>

## წევრები 
* ტაილერ ჯოზეფი — ვოკალი, პიანინო, სინთეზატორები, უკულელე, ბას-გიტარა, დრამი, პერკუსია (2009-დღემდე)
* ჯოშ დანი — დრამი, პერკუსია, საყვირი, ბეკ-ვოკალი (2011-დღემდე)

### ყოფილი წევრები 
* ნიკ ტომასი — ბას-გიტარა, პიანინო, გიტარა (2009-11)
* კრის სალი — დრამი, პერკუსია (2009-11)

## დისკოგრაფია 
* *Twenty One Pilots (2009)*
* *Regional at Best (2011)*
* *Vessel (2013)*
* *Blurryface (2015)*
* *Trench* (2018)
* *Scaled and Icy* (2021)
* *Clancy* (2024)
* *Breach* (2025)

## ტურები
* Mostly November Tour (2012)
* Quiet Is Violent World Tour (2014)
* Blurryface Tour (2015–16)
* Emotional Roadshow World Tour (2016–17)
* Tour De Columbus (2017)
* The Bandito Tour (2018–19)

## რესურსები ინტერნეტში
*

## სქოლიო
კატეგორია:Twenty One Pilots
კატეგორია:ამერიკული ჰიპ-ჰოპ ჯგუფები
კატეგორია:ამერიკული ინდი-პოპ ჯგუფები
კატეგორია:ამერიკული მუსიკალური დუეტები
კატეგორია:ელექტროპოპ ჯგუფები
კატეგორია:Fueled by Ramen-ის შემსრულებლები
კატეგორია:გრემის ჯილდოს მფლობელები
კატეგორია:2009 წელს ჩამოყალიბებული ჯგუფები